google/wiki40b huggingface dataset:
United States Environmental Protection Agency

Agentúra pre ochranu životného prostredia (angl. U.S. Environmental Protection Agency skrátene EPA či USEPA) je agentúra, spadajúca pod Federálnu vládu Spojených štátov amerických, poverená ochranou ľudského zdravia  a životného prostredia; vzduchu, vody a zeme.
EPA začala operovať 2. decembra 1970, po založení prezidentom USA Richardom Nixonom. V súčasnosti má asi 17 tisíc zamestnancov, 10 regionálnych pobočiek a 27 laboratórií.
Nérigean

Poloha

Obec má rozlohu 9,98 km². Najvyšší bod je položený 76 m n. m. a najnižší bod 8 m n. m.

Obyvateľstvo

Počet obyvateľov obce je 867 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krabí pulzar

Krabí pulzar (PSR B0531+21 alebo NP0532) je rotujúca neutrónová hviezda, resp. pulzar v strede Krabej hmloviny objavený v roku 1969. Má priemer okolo 10 km a rotuje s periódou 33 milisekúnd, teda 30-krát za sekundu. Unikajúci relativistický vietor z neutrónovej hviezdy generuje synchrotrónové žiarenie, ktoré produkuje väčšinu žiarenia z hmloviny viditeľného od rádiovej oblasti až po oblasť gama žiarenia. Pulzar sa nachádza vo vzdialenosti 6 300 svetelných rokov.
Krabí pulzar bol objavený v roku 1968. Táto rotujúca neutrónová hviezda má priemer len okolo 10 km, ale je hmotnejšia ako Slnko. Je pozorovateľný na rádiových, röntgenových a gama vlnách. V januári 1968 sa ho podarilo stotožniť s hviezdou 18.-16 magnitúdy, ktorej jasnosť kolíše synchrónne s pulzmi rádiového žiarenia, takže je možné pozorovať ho aj opticky. Okolo svojej osi sa otočí približne 30-krát za sekundu a zväzok jeho žiarenia náhodne zasahuje Zem. Ako u všetkých pulzarov, aj u Krabieho pulzaru sa rotácia pomaly spomaľuje pod vplyvom brzdenia okolitého magnetického poľa. Pri tomto pulzare sa jeho otáčky spomaľujú o 36. 10-9 sekundy každý deň. Za 75 000 rokov sa jeho rotačná perióda spomalí na približne jednu otočku za sekundu. Ubúdajúca rotačná energia sa postupne premieňa na energiu, ktorá zahrieva okolie Krabej hmloviny.
V pulzare je obsiahnutá obrovská kinetická energia a je tiež zdrojom relativistických elektrónov, čiže elektrónov, ktoré sa pohybujú rýchlosťou väčšou ako 100 000 km/s. Tieto elektróny sa zachytávajú v magnetických poliach okolitej hmloviny a emitujú spojité vysoko polarizované tzv. synchrotrónové žiarenie. Spôsobuje modrasté pozadie Krabej hmloviny. Toto žiarenie budí neutrálny vodík v okrajových vláknach a ten potom žiari ako emisná hmlovina. Röntgenová žiarivosť objektu je 200 000-krát väčšia ako žiarivosť Slnka, vo viditeľnom spektre je jeho žiarivosť „iba“ 1 500-krát väčšia ako slnečná žiarivosť.
Rovníkový hviezdny vietor pulzaru vytvára chumáčikové útvary s priemerom okolo jedného svetelného roka. Tieto útvary potom prúdia preč z pulzaru rýchlosťou rovnou polovici rýchlosti svetla. Po opustení zjasnejú, potom pohasnú a rozptýlia sa do prostredia hmloviny. Najbúrlivejším miestom v strede hmloviny je bod, kde sa jeden z polárnych prúdov pulzaru zráža s okolitým materiálom vyvrhnutým v minulosti a vzniká tam rázový front. Tvar a poloha tohto útvaru sa menia vo veľmi krátkom čase.
Kvapalný kryštál

Kvapalný kryštál alebo tekutý kryštál je stav hmoty, ktorého vlastnosti sú prechodom medzi kvapalným a pevným skupenstvom. Napr. kvapalné kryštály môžu tiecť ako kvapalina, ale zároveň majú usporiadané a orientované molekuly ako kryštál.
Pri pozorovaní kvapalného kryštálu mikroskopom v polarizovanom svetle je možné v kryštáli uvidieť textúru. Každá časť tejto textúry zodpovedá jednej doméne, ktorá sa od ostatných líši orientáciou molekúl.

Lyotropné

U lyotropných je nutné meniť koncentráciu.
Franz Ferdinand

Vznik

Členovia kapely sa prvýkrát stretli na umeleckej škole v Glasgowe, kde sa rozhodli založiť skupinu, Každý člen už mal predchádzajúce skúsenosti z iných formácií. Zanedlho začali spolupracovať s vydavateľstvom Domino Records, kde vydali prvé EP. Neskôr sa presunuli do Malmö, kde v spolupráci s producentom Tore Johanssonom vydali prvý štúdiový album Franz Ferdinand.

Názov

Skupina sa pomenovala podľa rakúskeho arcivojvodu Františka Ferdinanda d'Este (v angličtine Franz Ferdinand). Vražedný atentát spáchaný na tohto následníka trónu, synovca cisára, bol využitý ako vhodná zámienka na rozpútanie prvej svetovej vojny. Členovia kapely sa vyjadrili, že sa im páči znenie tohto názvu, i to, že arcivojvodove úmrtie zmenilo svetové dejiny. Povedali, že sa im páči predstava, že by si ľudia mohli predstaviť pri počutí tohto názvu skôr skupinu ako historickú osobnosť.
Hradiskové obdobie

Hradiskové obdobie (iné názvy: hradisková kultúra, hradisková doba; staršie hradištné obdobie, hradištná doba, hradištná kultúra alebo lingvisticky nesprávne doba hradištná) je – na Slovensku a čiastočne na Morave už zastaraný – archeologický termín pre obdobie 600 – 1200/1250 pre vtedy slovanské časti (najmä) dnešného Nemecka, Rakúska, Česka a Slovenska. 
Názov je odvodený od skutočnosti, že presne v tomto období sa na danom území stavali (slovanské) opevnené hradiská (po hradiskovom období sa už stavali hrady, tvrdze a podobne).
Termín sa pôvodne používal v nemeckej literatúre („Burgwallzeit“; dnes je skôr zriedkavý), odtiaľ sa dostal do Česka („doba hradištní“, dodnes sa tam často používa, najmä pre Čechy) a odtiaľ na Slovensko.
Chata na Martinských holiach

Dejiny

Pôvodná chata na Martinských holiach s kapacitou 60 – 70 postelí bola daná do užívania v roku 1939, no počas druhej svetovej vojny Nemci chatu vypálili. Po oslobodení sa v roku 1946 začala rekonštrukcia cesty a výstavba novej chaty, ktorá bola skolaudovaná a daná do užívania v roku 1949.
Criteuil-la-Magdeleine

Poloha

Obec má rozlohu 15,19 km². Najvyšší bod je položený 89 m n. m. a najnižší bod 25 m n. m.

Obyvateľstvo

Počet obyvateľov obce je 428 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cirkev československá husitská

Cirkev československá husitská (CČSH) je kresťanská protestantská cirkev, pôsobiaca na území bývalého Česko-Slovenska. Na Slovensku je registrovaná pod názvom Cirkev československá husitská na Slovensku. Pri sčítaní ľudu v roku 2011 sa k nej hlásilo 39 276 obyvateľov Česka a 1 782 obyvateľov Slovenska.
Cirkev vznikla v roku 1920 oddelením od Rímskokatolíckej cirkvi nadväzujúce na husitské hnutie.
Le Crotoy

Poloha

Obec má rozlohu 16,32 km². Najvyšší bod je položený 14 m n. m. a najnižší bod 2 m n. m.

Obyvateľstvo

Počet obyvateľov obce je 2 265 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Leukippos z Milétu

Leukippos z Milétu/z Abdér/z Eley (* 5. storočie pred Kr.) bol starogrécky filozof, predstaviteľ atomizmu. Prisvojovali si ho Milét, Abdéra i Elea.
Je autorom diela Veľká sústava sveta, z ktorého sa zachovali fragmenty. Leukippovo učenie nadväzuje na pytagoreizmus a na učenie iónskych filozofov prírody a stavia sa proti eleatskej škole.
Podľa Leukippa najmenšie čiastočky hmoty, ďalej nedeliteľné (atómy), vypĺňajú priestor a dávajú vznik veciam.

Učenie Leukippa

Nadviazalo na učenie pytagorejcov a učenie milétskej školy a stavalo sa proti učeniu eleatskej školy. Bytie je síce jedno a nezničiteľné, ale úplnú skutočnosť má v nepretržitosti stávania sa. Bytie je celok skutočnosti v procese ustavičnej zmeny, deliteľný do nekonečna a v každej svojej čiastke podrobený absolútnemu zákonu premenlivosti. Takto sa jednota rozbíja na mnohosť a mnohosť má svoj pôvod v jednote bytia a nebytia. Platí Herakleitova zásada vznikania a zanikania, ktorá je podmienkou ďalšieho vznikania.
Santa Lucía (Uruguaj)

Dejiny

Mesto bolo založené v roku 1782. Počiatky osídlenia však siahajú do roku 1764, kedy bola na mieste vybudovaná pevnosť Guardia de los Paraguayos. Prví osadníci prišli na miesto na konci roku 1781. Následne začala vláda rozdeľovať pôdu až k neďalekému potoku Arroyo Canelón Grande. V roku 1782 tak vznikla osada s názvom Villa San Juan Bautista. V roku 1783 tu bola postavená prvá kaplnka. V roku 1830 sa začalo so stavbou väčšieho kostola, no pre nedostatok peňazí musela byť stavba odložená o niekoľko desiatok rokov. S väčším rozvojom mesta sa začalo v roku 1862. V tomto období si tu bohatšie vrstvy začali stavať svoje letné rezidencie a Santa Lucía je tak považovaná za prvé turistické stredisko v krajine. V roku 1872 tu bola otvorená železničná stanica a prvý hotel. V roku 1925 bola Santa Lucía formálne vyhlásená za mesto a súčasne dostala svoj aktuálny názov. V polovici 20. storočia prestal byť turizmus dôležitou zložkou miestnej ekonomiky. Pozíciu turizmu prevzal priemysel. Neskôr sa stalo najvýznamnejším poľnohospodárstvo. V súčasnosti je mesto zamerané predovšetkým na spracovanie mliečnych a poľnohospodárskych výrobkov.
Aogašima (ostrov)

Geologický vývoj

Ostrov je tvorený prevažne bazaltovými horninami, posledné erupcie sa odohrali koncom 18. storočia. Ostrov vznikol výzdvihom staršieho stratovulkánu Kurosaki (súčasný severozápadný koniec ostrova), mladšia fáza predstavovala sformovanie novšieho vulkanického centra v juhovýchodnej časti – súčasný kráter/kaldera Ikenosawa. V geologickej minulosti ostrova boli zaznamenané viaceré, prevažne stredne silné erupcie, spojené väčšinou s kolapsom kráterových stien.
Szentesský okres

Szentesský okres (maď. Szentesi járás) je okres v južnom Maďarsku v Čongrádskej župe. Jeho správnym centrom je mesto Szentes.
Noyelles-sous-Lens (obec)

Poloha

Obec má rozlohu 3,72 km². Najvyšší bod je položený 43 m n. m. a najnižší bod 23 m n. m.

Obyvateľstvo

Počet obyvateľov obce je 6 849 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Miecha

Miecha (lat. medulla spinalis) je priamym pokračovaním, akousi „predĺženou rukou“ mozgu. Prebieha v kanáli, ktorý je vytvorený stĺpcom krčných, hrudných a driekových stavcov a zabezpečuje prepojenie mozgu s ostatnými časťami ľudského tela. Mozog prostredníctvom miechy aktívne reaguje na zmeny vonkajšieho prostredia a cez ňu získava aj informácie o jeho zmenách. Miecha je ústredím pohybových reflexov. Má aj prevodovú funkciu - prechádzajú ňou vzostupné dráhy, ktoré vedú správy z receptorov do mozgu, aj zostupné dráhy, ktoré vedú správy z rôznych častí mozgu ku kostrovým svalom a vnútorným orgánom. 
Je 40–45 cm dlhá, 1 cm široká, uložená v chrbticovom kanáli, kraniálne prebieha do predĺženej miechy a kaudálne končí v 1.-2. driekovom stavci.
Jozef Cochius

Životopis

Pôsobil ako farbiarsky majster v Ľubietovej. Včelársky praktik, ktorý sa ako prvý u nás vo väčšom rozsahu zaoberal chovom a expedíciou včelích matiek. Vlastník vyše 100 včelstiev. Najväčší slovenský chovateľ včelích matiek talianskeho  plemena. Zriadil si izolovanú oplodňovaciu stanicu, rozmnožené matky posielal včelárom na Slov. i do okolitých krajín. Od 1863 podporovateľ patronátneho slov. gymnázia v Revúcej.
Brezová stráň

Brezová stráň je chránený areál, ktorý sa nachádza na južnom okraji Krupinskej planiny v katastrálnom území obce Plášťovce.
Geomorfologicky je územie začlenené do oblasti Slovenského stredohoria, celku Krupinská planina, podcelku Modrokamenské úbočie. Geologická stavba je tvorená pyroxenickými a amfiboticko-pyroxenickými andezitmi, sarmatskými až spodnopanónskymi. Lokalita bola vyhlásená za chránený areál Výnosom Ministerstva životného prostredia Slovenskej republiky č. 3/2004-5.1 zo 14. júla 2004 ktorým sa vydáva národný zoznam území európskeho významu.
Vlašská kotlina

Polohopis

Kotlina sa nachádza v juhovýchodnej časti Hornádskej kotliny, na južnom okraji podcelku Hornádske podolie. Leží v širšom okolí mesta Spišské Vlachy, na oboch brehoch rieky Hornád. Severný okraj plynulo prechádza do vlastného Hornádskeho podolia, južný okraj vymedzuje geomorfologická časť Hnilických vrchov (podcelok Volovských vrchov), Galmus. 
Zo západu na východ preteká rieka Hornád, ktorá tu priberá viaceré menšie vodné toky, medzi nimi Branisko, Klčovský potok či Peklisko.

Doprava

Údolím Hornádu vedie regionálne významná cesta II/547, spájajúca Spišské Podhradie a Margecany, s pokračovaním do Košíc. V Spišských Vlachoch sa na ňu pripája cesta II/536 zo Spišskej Novej Vsi. Z okresného mesta vedie rovinatým územím kotliny aj významná železničná trať Žilina – Košice, na ktorú sa v Spišských Vlachoch pripája lokálna trať do Spišského Podhradia.

Turizmus

Táto časť Hornádskej kotliny patrí medzi menej turisticky navštevované lokality a slúži najmä ako východisko do blízkych Volovských vrchov. Historické pamiatky ponúka najmä mesto Spišské Vlachy a na severnom okraji leží národná prírodná rezervácia Dreveník. Cyklotrasy na území kotliny a v jej okolí využívajú priaznivci cyklistiky.
Beuzeville-la-Grenier

Poloha

Obec má rozlohu 6,19 km². Najvyšší bod je položený 127 m n. m. a najnižší bod 94 m n. m.

Obyvateľstvo

Počet obyvateľov obce je 1 034 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Vojtek

Život

Narodil sa 8. januára 1958 v Komárne. V roku 1982 absolvoval vysokoškolské štúdium na Vojenskej akadémii v Liptovskom Mikuláši. V rokoch 1997 – 1999 pokračoval na tej istej škole v postgraduálnom štúdiu a v rokoch 2002 – 2003 absolvoval ročné štúdium na Vojenskej akadémii generálneho štábu v nemeckom Hamburgu. Generálporučík Ing. Peter Vojtek žije v Pezinku. Je ženatý od roku 1983 s Eleonórou Vojtekovou a má dvoch synov Petra a Mariána.

Vzdelanie

1977 – 1982 Vysokoškolské štúdium, Vojenská akadémia, Liptovský Mikuláš 
1997 – 1999 Postgraduálne štúdium, Vojenská akadémia, Liptovský Mikuláš 
2002 – 2003 Vojenská akadémia generálneho štábu, Hamburg, Nemecko

Náčelník Generálneho štábu

Do funkcie Náčelníka Generálneho štábu OS SR bol Peter Vojtek menovaný prezidentom SR Ivanom Gašparovičom 15. decembra 2011. Odovzdanie funkcie sa uskutočnilo 15. decembra 2011 v priestoroch Ministerstva obrany. Odovzdania sa uskutočnila Iveta Radičová, predsedníčka vlády a poverená ministerka obrany.
Prvá cesta gen.mjr. Vojteka viedla 9. – 10. februára 2012 do Česka. V Prahe sa stretol so svojim českým kolegom Vlastimilom Picekom, ktorý „podčiarkol, že spolupráca so Slovenskom je už tradične na veľmi vysokej úrovni. "Spoločne sme rozoberali otázky bilaterálnej spolupráce, ktorá sa profiluje najmä v oblastiach vzdelávania a výcviku, logistiky, vyzbrojovania, obranného plánovania a spolupráce v zahraničných operáciách,““ Slovenská republika sa tiež zaviazala poskytovať spojencom svoje špecializované zariadenia: Ústav špeciálneho zdravotníctva a výcviku Lešť, chemické cvičisko Zemianske Kostoľany, a Akadémia ozbrojených síl generála M. R. Štefánika v Liptovskom Mikuláši. Peter Vojtek sa stretol aj s ministrom obrany ČR, Alexandrom Vondrom s ktorým rokoval o spolupráci s Českom v rámci V4. „S českou stranou v poslednom období prebiehajú intenzívne rokovania aj v oblasti výcviku, vzdelávania, logistiky a ochrany vzdušného priestoru.“ vyhlásil Vojtek.
Počas pôsobenia vo funkcii bol prezidentom SR 7. mája 2012 povýšený do hodnosti generálporučík.
Koncom apríla 2014 bolo oznámené, že Vojtek vo funkcii končí. Dôvodom má byť zdravotný stav generála. Súvislosť s kauzou majora generálneho štábu podozrivého zo špionáže pre Rusov bola odmietnutá. Novým náčelníkom by sa mal stať Milan Maxim. Informácie o možnom odvolaní sa objavili už v januári 2014. Dôvodom mali byť nezhody s ministrom obrany Martinom Glváčom (Smer-SD), obaja však informácie popreli.
Podľa správy Ministerstva obrany„Za najväčšie úspechy, ktoré sa podarilo dosiahnuť, považuje genpor. Vojtek predovšetkým schválenie Bielej knihy o obrane SR, návrh zákona o štátnej službe profesionálnych vojakov, ktorý je v súčasnosti v legislatívnom procese a nastavenie procesov investovania do výzbroje.“ Vojtek by sa mal stať poradcom ministra Glváča pre vojenské záležitosti.
Do funkcie náčelníka Generálneho štábu bol 6. mája 2014 vymenovaný generálporučík Milan Maxim.
Matúš Janeček

Turín 2009

Zúčastnil sa Halových majstrovstiev Európy 2009 v Turíne. V disciplíne beh na 60 m cez prekážky nepostúpil z rozbehu; časom 7,90 s skončil celkovo na 18. mieste.
Točigi (prefektúra)

Točigi (jap. 栃木県 – Točigi-ken) je jedna zo 47 prefektúr Japonska. Nachádza sa v regiónu Kantó na ostrove Honšú. Hlavné mesto je Ucunomija.
Prefektúra má rozlohu 6 408,28 km² a k 1. januáru 2005 mala 2 016 196 obyvateľov.
Bienville

Poloha

Obec má rozlohu 3,51 km². Najvyšší bod je položený 139 m n. m. a najnižší bod 37 m n. m.

Obyvateľstvo

Počet obyvateľov obce je 454 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Emil Vajcík

Životopis

Roku 1878 – 1886 študoval na katolíckom gymnáziu, neskôr na evanjelickom lýceu v Banskej Štiavnici, 1886 – 1890 na lesníckom odbore banskoštiavnickej Baníckej a lesníckej akadémie, 1892 Ing. Lesný úradník v Buštyne, asistent katedry deskriptívnej geometrie na Baníckej a lesníckej akadémii v Banskej Štiavnici, 1900 – 1909 pôsobil na riaditeľstve štátnych lesov v Banskej Bystrici, neskôr pôsobil v Liptovskom Hrádku a v Miškovci. Už počas štúdií sa zaoberal entomológiou, neskôr zoológiou. Od 1898 organizoval zalesňovanie rozsiahlych výmoľov v katastrálnom území Banskej Bystrice-Podlavíc. Prispieval do odborných časopisov. Člen krajinského lesníckeho spolku, inžinierskej komory, hospodárskych organizácií a spolkov v Miškolci; hlavný lesný radca. Svoju zbierku motýľov (neznámy počet jedincov) daroval lesníckemu odboru Banskoštiavnickej akadémie a Krajinskému lesníckemu spolku.
Ing. Emil Vajcík zomrel v roku 1936 v Miškolci v Maďarsku.
Menoncourt

Poloha

Obec má rozlohu 4,7 km². Najvyšší bod je položený 461 m n. m. a najnižší bod 359 m n. m.

Obyvateľstvo

Počet obyvateľov obce je 412 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vauxrenard

Poloha

Obec má rozlohu 19,19 km². Najvyšší bod je položený 844 m n. m. a najnižší bod 294 m n. m.

Obyvateľstvo

Počet obyvateľov obce je 320 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bourg-du-Bost

Poloha

Obec má rozlohu 7,16 km². Najvyšší bod je položený 116 m n. m. a najnižší bod 47 m n. m.

Obyvateľstvo

Počet obyvateľov obce je 240 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ceyrat

Poloha

Obec má rozlohu 9,35 km². Najvyšší bod je položený 804 m n. m. a najnižší bod 428 m n. m.

Obyvateľstvo

Počet obyvateľov obce je 5 444 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
František Jakubec (1956)

Futbalová kariéra

V česko-slovenskej reprezentácii odohral 25 zápasov. Svoju futbalovú kariéru spojil predovšetkým s Bohemians Praha. Odohral za nich 260 ligových zápasov a v nich strelil 17 gólov. Získal s Bohemians majstrovský titul (1983) a zahral si aj semifinále Pohára UEFA. V zahraničí hral v Grécku za PAE Véroia a vo Švajčiarsku za AC Bellinzona.
Nexus 4

Dizajn

LG pracovalo na dizajne telefónu niekoľko týždňov. Na prednej strane je 4,7" IPS+ displej s HD rozlíšením. V hornej časti je slúchadlo pre hovory, senzory a 1,3 Mpx kamera pre hovory. Na bokoch sú štandardné hardvérové ​​tlačidlá typické pre systém Android, microUSB, slot na mikro SIM kartu a stereo mikrofón. Na sklenenom chrbte je 8 Mpx fotoaparát s prisvetľovacou diódou a hlasným reproduktorom. 3,5 mm jack sa nachádza na hornej strane telefónu.

Hardvér

O chod telefónu sa stará štvojjadrový procesor Qualcomm Snapdragon S4 Pro s taktom 1,5 GHz sprevádzaný 2 GB RAM pamäťou a batéria s kapacitou 2100 mAh. Vnútorné 16 GB úložisko nemožno rozšíriť microSD kartou. Telefón ďalej disponuje funkciami ako WiFi, Bluetooth 4.0 a NFC, nepodporuje však 4G siete. Telefón funguje na systéme Android verzia 5.1.1 Lollipop.
Batman sa vracia

Dej

Na Batmana (Michael Keatona) si tentokrát musí poradiť hneď s dvoma zločincami. Démonický tučniak (Danny DeVito) a krásna Catwoman (Michelle Pfeiffer) ku ktorej však cíti niečo viac.
Timiș (župa)

Timiș alebo Temešvárska župa je župa v najzápadnejšej časti rumunského Banátu vo Veľkej dunajskej kotline. Má rozlohu 8 697 km², žije tu 659 512 obyvateľov a sídlom župy je mesto Temešvár.
Katedrála Usnutia Presvätej Bohorodičky (Kluž)

Katedrála Usnutia Presvätej Bohorodičky (rum. Catedrala Adormirea Maicii Domnului) v rumunskom meste Kluž je chrámom Rumunskej pravoslávnej cirkvi.

Dejiny

Katedrála sa začala budovať až po zjednotení Sedmohradska s Rumunskom. Základný kameň katedrály bol položený 10. septembra 1923. Práce na stavbe chrámu trvali takmer 10 rokov. Katedrála bola slávnostne otvorená posvätená 5. novembra 1933. Na jej otvorení sa zúčastnili významní predstavitelia Rumunskej pravoslávnej cirkvi a Rumunského kráľovstva. Boli medzi nimi najmä Miron Cristea, patriarcha celého Rumunska, Nicolae Balan, metropolita Sedmohradska, rumunský kráľ Karol II. a princ Michael I.
Nábrežie (Liptovský Mikuláš)

Nábrežie je druhé najľudnatejšie sídlisko v Liptovskom Mikuláši a spolu so susednou Vrbicou zároveň vytvára mestskú časť Nábrežie-Vrbica.

Polohopis

Sídlisko je situované južne až juhovýchodne od centra mesta a bolo vybudované prevažne na území bývalej Vrbice. Z urbanistického hľadiska sa delí na tri časti: Nábrežie 4. apríla, Nábrežie Dr. A. Stodolu a Vrbica-sever. Osami sídliska sú Kollárova a Vrlíkova ulica prebiehajúce v smere SSV-JJZ a Vrbická a Borbisova ulica prebiehajúce v smere ZSZ-VJV a pretínajúce sa na križovatke s kruhovým objazdom okolo vrbického kostola.
Názov „Nábrežie“ indikuje polohu sídliska na pravom brehu Váhu.
Na rozdiel od sídliska Podbreziny, na Nábreží dochádza k neustálemu zahusťovaniu zástavby a na sídlisku postupne pribúdalo viacero obytných blokov (roku 2011).

Doprava

Vnútromestské spojenie zabezpečujú autobusy MAD Liptovský Mikuláš, sídliskom prechádzajú linky č. 1, 2, 3, 4, 6, 9, 11 a 13. Linky č. 9, 11 a 13 spájajú Nábrežie s autobusovou stanicou a Podbrezinami, bezplatná linka č. 14 premáva k Tescu. V minulosti tadeto viedla aj zrušená linka č. 7
Bičík

Stavba

Bakteriálny bičík je dutá trubica tvorená proteínom flagelínom. Tá je upevnená pružným háčikom (hook), ktorý ju spája s komplexom proteínov tvoriacich motor pracujúci s gradientom H+ (viac protónová pumpa). Tento komplex je skupina proteínov pracujúcich ako rotor a ďalší, ukotvená v membráne, pracujúci ako stator.

Evolúcia

Zástancovia kreacionizmu resp.inteligentného dizajnu opisujú bakteriálny bičík ako zástupcu neredukovateľnej zložitosti. V súčasnosti sa objavujú jednotlivé proteíny tvoriace bázy bičíkov plniace rôzne funkcie. Napríklad ide o F1 ATP-synteázový proteín, ktorý využíva rovnako ako bičík energiu gradientu H+, ktorý využíva na vlastné roztáčanie a následnú syntézu ATP z ADP a fosfátu.
Pätný tunel

Pätný tunel (iné názvy: pätový tunel, úpätný tunel, základňový tunel, základový tunel, (?)údolný tunel; nesprávne základný tunel) je tunel (najmä železničný) prechádzajúci cez horský masív v jeho základoch, teda v relatívne veľmi spodnej časti masívu.
Kým pre tzv. vrcholový tunel je typické, že je vo vyššej časti masívu, a preto je relatívne krátky a vyžaduje si príjazdové rampy, pätný tunel sa začína a končí na úpätí masívu, preto je relatívne dlhý a nemá (dlhšie) príjazdové rampy.
Príkladom je Gotthardský pätný tunel.